Frederikshavn White Hawks endte med at vinde den første semifinale ved Final 4-stævnet i Gigantium over SønderjyskE, men det holdt hårdt. - SønderjyskE var bedre end os i første periode, men vi kommer tilbage i anden og tredje, og så har vi det held, der skal til, sagde White Hawks' assistenttræner Frederik Åkesson efter kampen. - Det kunne være sjovt at møde Aalborg i finalen, så jeg holder med Aalborg i kampen mod Rungsted. Men hvis de ikke klarer den, så tager vi også gerne Rungsted, hvis det er sådan, det skal være, griner Åkesson inden starten på Aalborg Pirates mod Rungsted Seier Capital. Christian Jensen, der endte med at afgøre kampen med scoringen til 2-1, var godt tilfreds med at score mod sine gamle holdkammerater. - Det er altid fedt at score - og så det afgørende mål... Det kunne ikke være bedre, siger han.

Referat:
En lettet Frederiks Åkesson erkender, at Frederikshavn var på hælene i første periode. Og så vil han helst møde Aalborg i finalen.